පාක්ෂිකයන් හට නිසි මඟපෙන්වීමක් හෝ නායකත්වයක් හෝ ලබාදිය නොහැකි එක්සත් ජාතික පක්‍ෂය මේ වන විට දේශපාලන වශයෙන් නන්නත්තාර වී ඇතැයි උතුරුමැද පළාතේ හිටපු ප්‍රධාන අමාත්‍ය බර්ටි ප්‍රේමලාල් දිසානායක මහතා පැවසීය.මේ නිසා එක්සත් ජාතික පක්‍ෂයේ ප්‍රබල බලකණු අද වන විට එක්සත් ජනතා නිදහස් සන්ධානය වටා ඒකරාශී වෙමින් සිටින බව ද ඒ මහතා පැවසීය.අනුරාධපුරයේ හා මිහින්තලා ප්‍රදේශයේ පැවති උතුරුමැද පළාත් සභා මැතිවරණ ප්‍රචාරක රැස්වීම් ගණනාවකට සහභාගි වෙමින් හිටපු ප්‍රධාන අමාත්‍යවරයා මේ බව කියා සිටියේය.බර්ටි ප්‍රේමලාල් දිසානායක මහතා මෙසේ ද කීය.”මෙවර උතුරුමැද පළාත් සභා මැතිවරණයේ ප්‍රචාරක කටයුතු ආරම්භ වීමත් සමඟ අනුරාධපුර දිස්ත්‍රික්කයේ මහා ලොකු පෙරළියක් ඇතිවීමට පටන්ගෙන තිබෙනවා.ශ්‍රී ලංකා, යූ. එන්. පී, ජේ. වී. පී. මේ සියලු පක්‍ෂ අද එකම වේදිකාවකට එකතුව සිටිනවා.